Kathy Kirby

Kathy Kirby (börgerlich Kathleen O’Rourke; * 20. Oktober 1938 in Ilford, Essex; † 19. Mai 2011Singer Kathy Kirby dies aged 72 afropen an’n 20. Mai 2011) weer en britische Singersche. Se is in de 1960er Johren mit verschedene Titels in ehr Heimatland bekannt worrn un hett 1965 an’n Eurovision Song Contest deelnahmen.

 Leven un Wark 
 Fröhe Johren 
In fröhe Johren is ehr Stimm as en feinen Sopran togang kamen. So hett Kirby beslaten, dat se Opernsingersche warrn wull. As se in’t Ilford Palais den britischen Musiker Bert Ambrose drapen harr, güng dat mit ehr Loopbahn los. Se hett sik sien Musikgrupp anslaten un bleev dree Johren bi jem. Ok later noch weer Ambrose Kirby ehr Manager un Mentor, bit he 1971 doodbleev.

Ehr Utsehn is in’n Verlopp vun de Tiet to ehr Markenteken worrn. De Lippen hett se sik knallroot sminkt un ehr Hoor weern so blondeert, dat se faken mit Marilyn Monroe vergleken worrn is. Dat hett ehr den Ökelnaam Blonde Bombshell inbröcht. In de Johren 1963 un 1964 weer se mit veer Hits in de Top20 vun de britischen Charts. An meisten Spood harr ehr Coverfaten vun Secret Love, dat Doris Day inst sungen hett.

 Eurovision Song Contest 
Kirby weer 1965 vun de BBC utwählt, för Grootbritannien an’n Eurovision Song Contest deeltonehmen. As dat in den 1960er un 1970er Johren begäng weer, hett se in en Feernsehnsennen mit dne Titel Song for Europe söss Titel vörstellt. De Tokiekers hebbt dorna mit Postkorten över den besten Titel afstimmt. Butendem sünd all söss Leder vun Katzhy Kirby opnahmen worrn un op en EP ünner den Titel Song for Europe publizeert. Dat Leed I Belong, dat vun Peter Lee Sterling komponeert weer un sien Text vun Phil Peters kregen harr, harr dorbi kloor de meistens Stimmen.

 All Leder mit Resultatenhttp://www.geocities.ws/national_finals_50s_60s/UK1965.html 
 #  Leed  Postkorten  Rang 1.  I’ll Try Not to Cry  96.252  2  2.  Sometimes  ?  6  3.  My Only Love  61.993  3  4.  I Won’t Let You Go  ?  5  5.  One Day  ?  4  6.  I Belong  110.945 1 

Bi den Contest in Neapel is Kirby mit ehrn Bidrag op’n tweeten Rang kamen – achter France Gall, de mit 26 Punkten  för Luxemborg wunnen hett. Se hett för’t Andenken an dat Gastgeverland Italien later ok en italieensche Faten vun ehr Leed opnahmen.

 De lateren Johren 
I Belong weer Kirby ehr letzte Single, de in de britischen Verkoopscharts kamen is. Twüschen 1967 un 1973 hett se wietere twölf Singles opnahmen un ok noch een Album. An den Spood vun fröher keem se dormit aver nich mehr ran. In de 1970er Johren harr se noch verschedene Feernsehoptreden.

In de 1970er Johren sünd den finanzielle un gesundheitliche Lasten bekannt worrn. Man, dat hett ehr nich dorvun afhollen, in’t Feernsehn optotreden. In de fröhen 1980er Johren geev se aver bekannt, dat se sik ut dat Showgewarf torüchtehn wull. Se leev dorna bit to ehrn Dood in’t Johr 2011 in London. 2005 stünn se nochmol wedder in’t Licht, as ehr Biografie Secrets, Loves and Lip Gloss tosamen mit ehr offizielle Websteed publiek maakt weern.

 Diskografie 
 Singles 
 Johr  Titel B-Siet UK-Charts 1960  Love can be  Crush me - 1961  Danny  Now you’re crying  -  1962  Big Man  Slowly  -  1963  Dance on  Playboy  11  1963  Secret love  You have to want to love him  4  1964  Let me go lover  The sweetest sounds  10  1964  You’re the one  Love me baby  17  1964  Don’t walk away  No regrets  -  1965  I belong  I’ll try not to cry  36  1965  The way of love  Oh darling, how I miss you  -  1965  Where in the world That wonderful feeling of love -  1966  Spanish flea  Till the end of time  -  1966  Adam Adament  Will I never learn -  1967 No one's gonny hurt you My yiddishe Momma -  1967  In all the world Time  -  1967  Turn around Golden days -  1968  I almost called your name  Let the music start -  1968  Come back here with my heart Antonio -  1969  I’ll catch the sun Please help me, I’m falling -  1969  Is that all there is Knowing when to leave -  1970  My way Little green apples -  1970  Wheel of fortune  Lucky -  1971  So here I go Yes – I’ve got -  1972  Do you really have a heart Dream on, dreamer -  1973  Here, there and everywhere Little song for you -  1973  Singer with the band Hello morning -  1976  My prayer  Nobody loves me like you do - 1976  He  Nobody loves me like you do - 

 Alben 
 Johr  Titel  1963  16 hits from stars and garters 1965  Makesomeone happy 1967  Best of Kathy Kirby 1968  My thanks to you 1970  The world of Kathy Kirby  1964  Let me sing and I’m happy 

Bito sünd vun ehr tallrieke EPs, CDs un Compilations rutkamen.

 Weblenken 
 Offizielle Websteed 
 Engelsche Fansteed
 Literatur vun un över Kathy Kirby in’n Kataloog vun de Düütschen Natschonalbökeree

 Borns 

Kategorie:Pop-Musik
Kategorie:Singer
Kategorie:Börger von Grootbritannien
Kategorie:Fru
Kategorie:Boren 1938
Kategorie:Storven 2011